text: [{"text_idx": "#000003", "text": "Bulchiinsi Falasxiin wixinee maqaa karoora nageenyaa jedhuun Ameerikaan qopheessite kan hin fudhanne tahuu beeksise"}, {"text_idx": "#000004", "text": "Prezdaant Traamp, wixineen \u201ckaroora nageenya baha jiddu galaa\u201dbulchiinsi isaa qopheesse, torbee dhuftu keessa ni labsama jechuu isaa hordofuun, bulchiinsi Falasxiin gamanumaa maqaa karoora nageenyaatiin sanadii Israa\u2019el deeggaruuf qophaahe kan hin fudhanne tahuu beeksise.\nDubbii himaan Prezdaantii Bulchiinsa Falasxiin Nabil Abu Rudeynaah dhimmicha irratti ibsa kenneen \u201cwixineen seera addunyaa cabsuun qophaahe fudhatama waan hin qabneef, Ameerikaa fi Israa\u2019el sarara diimaa akka hin qaxxaamurre akeekkachiisnee jirra\u201djedhe."}, {"text_idx": "#000005", "text": "Bulchiinsi Falasxiin ibsa isaa kanaan \u201ckaroorri kun qabiyyee kanaan duraa hammatee yoo kan labsamu tahe, bulchiinsi Falasxiin mirga uumamaa fi seera addunyaatiin qabu tikfachuuf tarkaanfiiwwan fudhatu ifa ni godha; akka seera addunyaatti Israa\u2019el qaama humnaan dachii Falasxiin qabatte waan taateef rakkoolee uumamu hundaaf itti gaafatamummaa ni fudhatti\u201djechuu isaa ejensiin odeeyfannoo Falasxiin gabaase."}, {"text_idx": "#000006", "text": "Karoora maqaa nageenyaatiin Ameerikaan qopheessite kana keessatti, bulchiinsi Falasxiin diigamee Falasxiinonni guututti Israa\u2019el jalatti akka deebi\u2019an yaada jedhu kan of keessaa qabu tahuu gabaafame. Falasxiinoonni akka jedhanitti, Ameerikaa fi Israa\u2019el karoora kana yoo kan hin dhiisne tahe marii nageenyaa yaada jedhu hunda dhiisanii biyya Falasxiin walaba taate magaalaa guddoo Al-Qudsi waliin labsachuuf kan dirqaman tahuu ibsaa jiran."}, {"text_idx": "#000007", "text": "Gama biraatiin ammoo Donald Tramp karoora bulchiinsi isaa qopheesse kana irratti mari\u2019achuuf Prezdaantii Israa\u2019el fi hogganaa paartii mormituu Israa\u2019el kiibxata dhufu gara Washington DC kan affeere tahuus odeeyfannoon ni addeessa."}, {"text_idx": "#000011", "text": "Gamtaan Munshidoota Sikkoo fi Mandoo Hundeeffame"}]